கேள்வி: காற்றில் ஏறிவரும் குறித்து விரிவாக சொல்லுங்கள்.
பதில்: "காற்றில் ஏறிவரும்" என்ற பாடலானது 1980-1990களில் கிழக்கு மாகாணம், இலங்கை சிறீலங்கா அதிரடிப்படையினரால் கொல்லப்பட்ட இலங்கைத் தமிழர் நினைவாக வெளிவந்த போரிலக்கியப் பாடலாகும். போராளிக் கவிஞர் உதயலட்சுமி (அம்புலி) எழுதிய இப்பாடலை இசைப்பிரியனின் இசையில் மேரி பாடியுள்ளார். இப்பாடலானது 2005ம் ஆண்டு தமிழீழ விடுதலைப் புலிகள் ஜெயந்தன் படையணியின் வெளியீடான "''வெல்லும் வரை செல்வோம்''" என்னும் இறுவெட்டில் இடம்பெற்றது. இப்பாடல் நிதர்சனம் தர்மேந்திரா கலையகத்தில் மலையவன் அவர்களால் ஒலிப்பதிவு செய்யப்பட்டுள்ளது.
கேள்வி: காற்றில் ஏறிவரும் - முழுப் பாடல் என்பது என்ன?
பதில்: பல்லவி காற்றில் ஏறிவரும் எங்கள் கதையைக் கொஞ்சம் கேளுங்கள். கண்ணீர்க் கடலோடும் வாழ்க்கைப் படகைப் பாருங்கள். படுவான்கரையின் சிவப்பு நிறம் - அதுவே எங்கள் வாழ்வின் நிறம். எழுவான் கதிர்கள் மேனி தொடும் - இனியெம் வாழ்வு மேலுயரும். சரணம் வாவியில் பாடும் மீன்களுக்கு எங்கள் மேனியை தீனாய்ப் போட்டனர்! கூப்பிய கைகளை வெட்டி எறிந்து பிள்ளைகள் உயிரைக் குடித்தனர்! மகிழடித்தீவின் மரங்களைக் கேளும் - உயிர் விலை என்ன, கூறிவிடும்! கொக்கட்டிச்சோலை மணல் வெளி எங்கும் குருதியே கோலம் கீறியது. இருவிழி நிறையக் கனவுகளோடு எழுவாய் எழுவாயம்மா நீ! பூபதித் தாயின் பூமியில் பிறந்தாய், புயல்களின் வடிவம் அன்றோ நீ! மலைகளைத் தாவும் காற்றின் வேகம் மனங்களுக்குண்டு எழுவாய் நீ! எவரோ எழுதும் சிலை நீ இல்லை, அலைகடல் போல எழுவாய் நீ! கோவில்களோடு தெய்வங்கள் சாக வைத்த நெருப்பு எரியுது! தேவியர் பாட்டில் தென்றல்கள் மாறி தேய்பிறை வானம் அழுகுது! வயல்வெளி எங்கும் பயிர்களின் நாற்று வன்முறைத் தீயில் அவிகிறது! அதிரடிக்காரன் எழுதிய தீர்ப்பே எங்களின் விதியாய் மாறியது!